LUMA-keskus Suomi

Iltapäiväkerho eka- ja tokaluokkalaisille etäyhteydellä
2026-09-01 - 2027-03-30
Innostu tutkimaan iltapäiväkerhossa!
Kutsumme sinut, iltapäiväkerhon ohjaaja, osallistumaan ryhmäsi kanssa etäyhteydellä tiedekerhoon. Osallistuminen on ilmaista ja voit osallistua mistä päin Suomea tahansa. Suomenkielinen kerho kokoontuu verkon välityksellä joka toinen tiistai kello 14.30–15.15. Jokaisesta kerhokerrasta julkaistaan tallenne tällä sivulla seuraavana päivänä, joten voit osallistua ryhmäsi kanssa kerhoon myös muuna viikonpäivänä tai kellonaikana.
Syyslukukaudella: 15.9., 29.9., 13.10., 27.10., 10.11. ja 24.11.
Kevätlukukaudella: 19.1., 2.2., 16.2., 2.3., 16.3. ja 30.3.
Lue lisää ruotsinkielisestä kerhosta tästä linkistä. Jos taas haluat tutustua aiempiin kerhoihin ja niiden tallenteisiin ja materiaaleihin, voit tehdä sen tästä: iltapäiväkerho 2024 ja iltapäiväkerho 2025.
Kerhossa tutkitaan ja innostutaan yhdessä. Jokaisella kerhokerralla on oma aiheensa, joka liittyy luonnontieteisiin, matematiikkaan, ympäristöoppiin tai teknologiaan. Sisällöt ja materiaalit ovat yksinkertaisia, ja kerho toimii myös hyvänä täydennyskoulutuksena uusista luonnontieteisiin ja matematiikkaan liittyvistä opetussisällöistä. Alun esittelyn jälkeen lapset askartelevat tai suorittavat annettujen ohjeiden mukaisesti jonkin pienen tiedeaktiviteetin.
Voitte valita kerhon ohjelmasta itseänne eniten kiinnostavat kerhokerrat ja osallistua vain niihin tai olla mukana koko kerhossa.
Ilmoittaudu iltapäiväkerhoon tästä linkistä
Järjestimme kerhosta infotilaisuuden verkon välityksellä 1.9. klo 12.00. Infotilaisuuden osallistumislinkki päivitetään tähän noin 15 minuuttia ennen tilaisuuden alkua, ja tilaisuudesta tulee tallenne, joka julkaistaan tällä sivulla seuraavana päivänä.
Heräsikö kerhosta kysyttävää? Lue lisää alta tai ole meihin yhteydessä sähköpostitse osoitteeseen luma-keskus((a))helsinki.fi
Kuinka etäkerhoon osallistuminen toimii?
Ryhmä tarvitsee osallistumiseen yhden tietokoneen, jossa on toimiva internetyhteys, internetselain ja kaiuttimet äänentoistoon. Kerhokerrat ovat YouTube-tallenteita. Suositeltavaa on, että tietokoneen kuvaruudun saa jaettua ryhmän katselua helpottamaan esimerkiksi videotykin avulla seinälle/valkokankaalle tai kaapelilla ulkoiseen monitoriin/tietokoneen näyttöön tai TV-ruudulle. Lapset katselevat lähetystä oman istumapaikkansa ääressä.
Kerää kerhokerralla tarvittavat tarvikkeet jokaiselle pöytäryhmälle/istumapaikalle valmiiksi ennen lähetyksen alkua. Etäyhteydellä mukaan liittyvä kerhokerran ohjaaja antaa lapsille ohjeet työskentelyyn. Auta lapsia tarvittaessa ja huolehdi, että työskentely on turvallista. Työturvallisuuden takia suosittelemme, että kerhon aikana ryhmässä on yhtä ohjaajaa kohden 5–10 lasta.
Mitä osallistumiseen tarvitaan?
Kaikki kerhon aktiviteetit on suunniteltu niin, että niissä tarvitaan tavallisia kerhotoiminnassa yleisiä tai kaupasta helposti hankittavia edullisia aineita. Tarvittavissa taidoissa lähtökohtana suunnittelussa olemme pitäneet esikoulun lopussa osattavia taitoja, kuten numeroiden tunnistamista. Kerhokertakohtaiset työohjeet ja monisteet julkaistaan tällä sivulla noin kaksi viikkoa ennen kerhokertaa. Näin voit käydä lukemassa kerhokerran tarkan sisällön jo ennakkoon. Mikäli sinulta puuttuu jokin kerhossa tarvittava aine tai väline, työn suoritus sujuu luultavasti hyvin myös ilman sitä.
Julkaisemme kattavan listan koko kerhon tarvikkeista elokuussa tällä sivulla.
Ohjelma
Tarkemmat ohjelmakuvaukset ja työpajakohtaiset tarvikelistat julkaistaan tällä sivulla elokuussa.
15.9. Luontohetki – tarkkaillaan lähiympäristöä
29.9. Ilmapalloraketti
13.10. Vierailu tutkimusasemalla
27.10. Akvarelliefektit
10.11. Koodausta
24.11. Kierrätysmosaiikki
19.1. Aivot toimimaan!
2.2. Magneettirata
16.2. Seikkailu kasvihuoneessa
2.3. Tiedepuuha
16.3. Värien salaisuudet
30.3. Dino-mittamania
